VLÁDA SLOVENSKEJ REPUBLIKY

V l á d a

A. berie na vedomie

materiál: „Útlm banskej činnosti a likvidácia hnedouhoľnej bane v a.s. Baňa Dolina Veľký Krtíš“

B. súhlasí
B. 1.	s tým, že likvidácia ekologických dlhov z banskej činnosti je v tomto regióne prioritou 

C. ukladá

podpredsedníčke vlády pre európsku integráciu
C.1.	pri zostavovaní finančného memoranda národného programu SR medzi EU a SR v r. 2002 –2005 uplatniť požiadavku o účasť prostriedkov EU na likvidácií následkov banskej činnosti z Bane Dolina.

                                                                                         T : 31. 12. 2001
ministrovi hospodárstva

C. 2.	po uzavretí dohody s akcionármi Bane Dolina,a.s. Veľký Krtíš podľa bodu C.5. v návrhu rozpočtu kapitoly MH SR  na rok 2002 a nasledujúce roky zabezpečiť finančné prostriedky na pokrytie tých nákladov útlmu banskej činnosti, ktoré preukázateľne nebude môcť pokryť Baňa Dolina,a.s. Veľký Krtíš. 
                                                                                        	T :  2001 a každoročne
C.3. poveriť vyhlásovanímm a riadením verejných súťaží na riešenie sociálnych, ekonomických a ekologických dopadov útlmu banskej činnosti a likvidácie hnedouhoľnej bane š.p. Rudné bane Banská Bystrica 

	   T :  30.9.2001

C.	4.  poveriť riaditeľa štátneho podniku Rudné bane, Banská Bystrica vyhlásením a riadením verejnej súťaže na vypracovanie projektu riešenia ekologických dopadov útlmu  banskej činnosti (štúdia EIA) a likvidácie hnedouhoľnej bane v a. s. Baňa Dolina Veľký Krtíš, vrátane hydrogeologického posudku

	 T : 30. 08. 2001

C. 5.	uzavrieť s akcionármi akciovej spoločnosti Baňa Dolina Veľký Krtíš zmluvu o majoritnej účasti zástupcov štátu v orgánoch spoločnosti v období poskytovania štátnej pomoci, o použití hospodárskeho výsledku akciovej spoločnosti prednostne na likvidáciu Bane Dolina, o spôsobe predaja nepotrebného zariadenia bane a použitia prostriedkov z tohto predaja a o prevode akcií akciovej spoločnosti Baňa Dolina Veľký Krtíš na štát v súlade s výškou poskytnutej štátnej pomoci

                                                                                      T : 31. 12. 2001 

ministrovi životného prostredia  v spolupráci s ministrom hospodárstva

C.	6. pri tvorbe a realizácii projektu útlmu banskej činnosti a zahladzovaní jej následkov  informovať Baňu Dolina, a.s. o možnostiach získavania finančných  zdrojov Európskej únie,  ktoré sú programovo riadené v SR na MŽP SR.
                                                                                         T : 31. 12. 2001

prednostovi krajského úradu v Banskej Bystrici v spolupráci s ministrom hospodárstva

C. 7.	v spolupráci s Prednostom Okresného úradu o Veľkom Krtíši a ostatnými vedúcimi zainteresovaných ústredných orgánov štátnej správy, miestnej samosprávy a NARMaSP
a)	dopracovať a predložiť na rokovanie vlády návrh riešenia  zamestnanosti v okrese Veľký Krtíš a v rámci toho dopracovať do realizačnej fázy projektový zámer LVL Dolina, a.s. smerujúci k reštrukturalizácii výroby v areáli Bane Dolina, a.s. po útlme banskej činnosti
b)	preskúmať a rozpracovať možnosť zriadenia BIC (podnikateľsko-poradenského centra) v okrese Veľký Krtíš

                                                                                    T : 31. 12. 2001

D.	mení
     uznesenie vlády SR č. 880/1997 v bode  B, ktorým súhlasila s pokračovaním sociálnej ťažby v Bani Dolina, a.s. Veľký Krtíš do r. 2002, v tom, že sociálna ťažba v Bani Dolina, a.s. Veľký Krtíš bude ukončená už v r. 2001 a v roku 2002 bude spoluúčasť štátneho rozpočtu, v rámci jeho možností, orientovaná na útlm banskej činnosti v tejto organizácii

Vykonajú:   podpredsedníčka vlády pre európsku integráciu
minister hospodárstva 
minister životného prostredia
prednosta Krajského úradu v Banskej Bystrici